

**H O T Ă R Â R E**

**privind aprobarea cofinanțării Proiectului ”Digitalizarea infrastructurii de apă**

**și apă uzată a operatorului regional - contorizare inteligentă”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 254 din 19.12.2022 privind aprobarea cofinanțării Proiectului ”Digitalizarea infrastructurii de apă și apă uzată a operatorului regional - contorizare inteligentă” propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 50356/2022; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 50386/2022 și cu nr. 50388/2022 şi de Avizul cu nr. 50356 din 21.12.2022 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Programul Operațional Infrastructură Mare 2014-2020 aprobat prin Decizia Comisiei Europene nr. CE (2015) 4823 din 09.07.2015, cu modificările și completările ulterioare;
* Solicitarea Companiei de Apă Someș S.A. nr. 50051/DGA/BD/16.11.2022, înregistrată la Consiliul Județean Cluj cu nr. 46383 din 16.11.2022;
* Adresa Companiei de Apă Someș S.A. nr. 53326/DGA/BD/09.11.2022, înregistrată la Consiliul Județean Cluj cu nr. 49697 din 09.12.2022;

Luând în considerare prevederile:

* art. 2, ale art. 8 alin. (3) și ale art. 63 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. c) și d), ale alin. (4) lit. a) și ale alin. (5) lit. c), ale art. 297 alin. (1) lit. b) și ale art. 315 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanței de urgență a Guvernului nr. 109/2022 privind unele măsuri pentru proiectele de infrastructură de apă şi apă uzată finanţate din fonduri europene şi pentru modificarea unor acte normative, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 – 2020, cu modificările și completările ulterioare;
* Ordinului Ministrului Investițiilor și Fondurilor Europene nr. 2941/2022 privind aprobarea Ghidului solicitantului Instituirea unor măsuri pentru proiectele de infrastructură de apă și apă uzată, în vederea digitalizării infrastructurii operate de către operatorii regionali, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă depunerea spre finanțare, de către societatea Compania de Apă Someș S.A., a Proiectului ”Digitalizarea infrastructurii de apă și apă uzată a operatorului regional - contorizare inteligentă” în cadrul Programului Operațional Infrastructură Mare 2014-2020, Axa prioritară 3, Obiectiv specific 3.2. Creșterea nivelului de colectare și epurare a apelor uzate urbane, precum și a gradului de asigurare a alimentării cu apă potabilă a populației.

**Art. 2.** Se aprobă cofinanțarea de 2% din valoarea cheltuielilor eligibile, în cuantum de 186.120,00 lei (fără TVA), reprezentând cheltuieli eligibile ale Proiectului ”Digitalizarea infrastructurii de apă și apă uzată a operatorului regional - contorizare inteligentă”, din bugetul propriu al Județului Cluj.

**Art. 3.** Prin derogare de la dispozițiile art. 1 alin. (2) din Hotărârea Consiliului Județean Cluj nr. 188/2022 privind aprobarea Bugetului de venituri și cheltuieli pe anul 2022, rectificat, al societății Compania de Apa Someș S.A., se aprobă cofinanțarea prevăzută la art. 2.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii.

**Art. 5.** Prezenta hotărâre se comunică Direcţiei Generale Buget-Finanțe, Resurse Umane; Direcţiei Dezvoltare şi Investiţii; Societății Compania de Apa Someș S.A., precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 246 din 21 decembrie 2022**

*Prezenta hotărâre a fost adoptată cu 29 voturi “pentru” și două ”abțineri”, iar patru membri ai Consiliului județean nu au votat, fiind astfel respectate prevederile legale privind majoritatea de voturi necesară.*